Macron a declarat stare de urgență în Noua Caledonie. Doi morți și un jandarm rănit în urma unor revolte
Președintele francez Emmanuel Macron a decis miercuri să declare starea de urgență în Noua Caledonie, relatează BFMTV, după ce au fost ucise mai multe persoane în urma unor revolte generate de o lege care dă mai multe drepturi rezidenților francezi. Insula Noua Caledonie, situată între Australia și Fiji, este teritoriu francez din secolul al 19-lea, iar legea votată de Parlamentul de la Paris le dă celor care au cetățenie franceză și au locuit pe insulă mai mult de 10 ani drepturi de a vota la alegerile provinciale.